**ĮEIGOS KONTROLĖS SISTEMOS KONTROLERIŲ** **PIRKIMO-PARDAVIMO**

**SUTARTIS NR. ST-180**

2024 m. gruodžio 3 d.

Vilnius

**Lietuvos Respublikos vadovybės apsaugos tarnyba**, įstaigos kodas 188639721, adresu T. Ševčenkos g. 13, Vilniuje, atstovaujama direktoriaus Rymanto Mockevičiaus, veikiančio pagal Lietuvos Respublikos vadovybės apsaugos tarnybos nuostatus, patvirtintus Lietuvos Respublikos Vyriausybės 2020 m. birželio 17 d. nutarimu Nr. 665 „Dėl Lietuvos Respublikos vadovybės apsaugos tarnybos nuostatų patvirtinimo“, (toliau – Pirkėjas),

ir

**UAB „Fima“**, įmonės kodas 121289694, kurios registruota buveinė yra Žirmūnų g. 139, Vilniuje, atstovaujama generalinio direktoriaus Vytenio Pinaičio, veikiančio pagal bendrovės įstatus, (toliau – **Tiekėjas**),

toliau Pardavėjas ir Pirkėjas kiekvienas atskirai gali būti vadinami **Šalimi**, o abu kartu – **Šalimis,** Pardavėjui laimėjus Pirkėjo vykdytą viešąjį pirkimą, sudarė šią Įeigos kontrolės sistemos kontrolierių pirkimo-pardavimo sutartį (toliau – **Sutartis**) ir susitarė dėl toliau išvardytų sąlygų.

1. Sutarties dalykas
	1. Šia Sutartimi Pardavėjas įsipareigoja Pirkėjui parduoti įeigos kontrolės sistemos kontrolerių komplektus (toliau – **Prekė**), o Pirkėjas įsipareigoja Prekę priimti (nupirkti) ir sumokėti Sutarties 3.1 punkte nurodytą kainą. Prekės kiekiai bei detalus aprašymas pateikiamas Sutarties priede, kuris yra neatskiriama šios Sutarties dalis.
	2. Šioje Sutartyje termino ,,Prekė“ naudojimas vienaskaita taip pat reiškia ir daugiskaitą, priklausomai nuo Sutarties objekto, nurodyto Sutarties 1.1 papunktyje.
2. **Šalių teisės ir pareigos**

2.1. **Pardavėjas įsipareigoja:**

2.1.1. padengti Prekės pristatymo išlaidas;

2.1.2. perduoti Prekę Pirkėjui nuosavybėn bei visą susijusią dokumentaciją šios Sutarties 4.1.1 papunktyje nurodytu terminu;

2.1.3. pristatyti Prekę, atitinkančią Sutartyje ir jos priede nurodytą Prekės būklę užtikrinant atitikimą tokios rūšies ir tokio naudojimo laiko daiktams įprastai keliamiems reikalavimams;

2.1.4. prisiimti Prekės žuvimo ar sugedimo riziką iki Prekės perdavimo Pirkėjui momento;

2.1.5. visiškai atlyginti tiesioginius nuostolius Pirkėjui, jei būtų pristatyta pirkimo sąlygų neatitinkanti Prekė ar Pirkėjas patirtų žalą ar papildomas išlaidas;

2.1.6. informuoti Pirkėją apie bet kurias aplinkybes, kurios trukdo ar gali sutrukdyti Pardavėjui pristatyti Prekę nustatytais terminais;

2.1.7. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;

2.1.8. užtikrinti, kad jeigu vykdant Sutartį naudojamos priemonės (medžiagos), kurios tiekiamos antrinėje pakuotėje, jų pakuotė ir jos dalys turi būti pagamintos taip, kad jas būtų galima pakartotinai naudoti, perdirbti ar kitaip naudoti. Pardavėjas kartu su Prekėmis turi pateikti pakuotės aprašymą arba ženklinimą (PAP arba PAP22 jei tai popierinė pakuotė), arba kitus lygiaverčius įrodymus dėl atitikimo nurodytam reikalavimui;

2.1.9. tinkamai vykdyti kitus įsipareigojimus, numatytus Sutartyje.

2.2. **Pirkėjas įsipareigoja:**

2.2.1. priimti nuosavybėn Šalių sutartu laiku pristatytą Prekę, jeigu ji atitinka Sutartyje bei Sutarties priede nustatytus ir Prekei taikomus kitus kokybės reikalavimus;

2.2.2. sumokėti Pardavėjui už Prekę Sutarties 3 punkte nustatyta tvarka ir terminais;

2.2.3. Pardavėjui sudaryti visas sąlygas, būtinas Prekėms tiekti;

2.2.4. tinkamai vykdyti kitus įsipareigojimus, numatytus Sutartyje ir Lietuvos Respublikos galiojančiuose teisės aktuose.

2.3. Pirkėjas turi teisę tikrinti Prekės kokybės atitikimą numatytiems reikalavimams bei pranešti Pardavėjui apie pastebėtą neatitikimą reikalavimams.

2.4. Pirkėjas turi ir kitas Lietuvos Respublikoje galiojančių teisės aktų numatytas teises ir pareigas.

2.5. Šalys įsipareigoja iš anksto viena kitai pranešti apie savo buveinės adreso, pavadinimo ar banko sąskaitos rekvizitų pasikeitimus.

2.6. Šalys įsipareigoja laikytis konfidencialumo ir neplatinimo politikos.

1. Sutarties kaina ir atsiskaitymo tvarka

3.1. Sutarties kaina yra **88230,27 Eur** (aštuoniasdešimt aštuoni tūkstančiai du šimtai trisdešimt eurų ir 27 ct (**su PVM**):

|  |  |  |  |  |  |
| --- | --- | --- | --- | --- | --- |
| **Eil.Nr.** | **Komplekto tipas** | **Kiekis** | **Mat. vnt.** | **Vienetokaina, EUR be PVM** | **Kaina EUR be PVMiš viso** |
| **1.** | 1-os komplektacijos komplektas | 7 | vnt. | 5638,34 | 39468,38 |
| **2.** | 2-os komplektacijos komplektas | 8 | vnt. | 4181,15 | 33449,20 |
| Viso (be PVM): | 72917,58 |
| PVM: | 15312,69 |
| Viso (su PVM): | 88230,27 |

3.2. Į Sutarties kainą įskaitoma Prekės kaina, visi mokesčiai ir rinkliavos, sąskaitų pateikimo per ,,SABIS“ sistemą mokestis bei kitos išlaidos reikalingos Sutarčiai vykdyti.

3.3. Atsiskaitymai už Prekes vykdomi Pardavėjui išrašius sąskaitą faktūrą. Pirkėjas už pristatytas tinkamas Prekes su Pardavėju atsiskaito mokėjimo pavedimu į Pardavėjo nurodytą banko sąskaitą, ne vėliau kaip **per 30 (trisdešimt) kalendorinių dienų** nuo PVM sąskaitos faktūros gavimo dienos. Apmokėjimas laikomas įvykdytu, kai pinigai patenka į Pardavėjo nurodytą sąskaitą. PVM sąskaitą faktūrą Pardavėjas pateikia Pirkėjui per informacinę sistemą „SABIS“[[1]](#footnote-1). Šalys susitaria, kad PVM sąskaita faktūra yra išrašoma ir pateikiama Pirkėjui tik tuomet kai Šalys pasirašo Prekių perdavimo/priėmimo aktą.

3.4. pagal Sutartį galimas išankstinis mokėjimas – iki 100 proc. dydžio Sutarties kainos. Šis mokėjimas turi būti užtikrinamas banko garantijos arba draudimo bendrovės laidavimo raštu (pateikiamas rašto originalas) išankstinio mokėjimo sumai. Išankstinio mokėjimo garantas ar laidavimo raštas turi galioti 1 mėn. ilgiau, nei Prekės pristatymo terminas.

3.5. Sutarties galiojimo laikotarpiu Sutarties kaina dėl pasikeitusio kainų lygio nėra perskaičiuojama. Sutarties galiojimo metu, pasikeitus pridėtinės vertės mokesčiui, kaina perskaičiuojama nuo pridėtinės vertės mokesčio pasikeitimo momento.

**4. Prekės perdavimas ir nuosavybės teisės perėjimas**

4.1. Prekė pristatoma ir perduodama Pirkėjui šia tvarka:

4.1.1. Pardavėjas Prekę savo lėšomis ir transportu pristato Pirkėjui per 3 (tris) mėnesius nuo Sutarties įsigaliojimo;

4.1.2. Prekės pristatymo vieta – Vilnius, Lietuva. Konkreti pristatymo vieta bus nurodyta Sutarties vykdymo metu.

4.1.3. Prekės perdavimo metu būtinas abiejų šalių dalyvavimas.

**5. Prekės kokybė**

5.1. Šalys susitaria, kad:

5.2. Pardavėjas garantuoja, kad perduodama Prekė atitinka Sutartyje ir jos priede nurodytus kokybės reikalavimus ir sąlygas ir kad šios Sutarties sudarymo metu nėra paslėptų trūkumų, dėl kurių Prekės nebūtų galima naudoti tam tikslui, kuriam Pirkėjas ją ketina naudoti arba dėl kurių Prekės naudingumas sumažėtų taip, kad Pirkėjas, žinodamas apie tuos trūkumus, Prekės nebūtų pirkęs arba nebūtų mokėjęs nurodytos kainos.

5.3.Pirkėjas, Prekės pristatymo dieną turi teisę patikrinti Prekės kokybę. Pirkėjui patikrinimo metu nustačius, kad Prekė neatitinka Sutarties sąlygų arba nustatyti kiti trūkumai, nedelsiant apie pastebėtus Prekės trūkumus informuoja Pardavėją ir nustato terminą, per kurį pastebėti trūkumai privalo būti pašalinti. Pardavėjas trūkumus šalina savo lėšomis, neskaičiuodamas jokių papildomų mokesčių Pirkėjui. Šiuo atveju Pirkėjas turi teisę Pardavėjui skaičiuoti Sutarties 6.2.1 papunktyje numatytas netesybas (delspinigius).

5.4. Jeigu Pirkėjas Prekės pristatymo dieną nepateikia Pardavėjui pastabų, laikoma, kad Prekė yra be trūkumų ir Pirkėjas privalo pasirašyti Prekės perdavimo-priėmimo aktą.

5.5. Pirkėjas turi teisę reikalauti grąžinti sumokėtą kainą ir atsisakyti Sutarties, jei reikalavimų Prekės kokybei pažeidimas yra esminis Sutarties pažeidimas.

5.6. Prekėms, pristatytoms pagal šią Sutartį, taikomas 24 mėnesių garantijos terminas, kuris skaičiuojamas nuo galutinio Prekių perdavimo priėmimo akto pasirašymo. Garantinio aptarnavimo laikotarpiu nemokamai pašalinami visi Prekės techniniai nesklandumai ir gedimai kilę ne dėl Pirkėjo kaltės.

**6. Šalių atsakomybė**

6.1. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai.

6.2. Sutarties nevykdymo atveju taikomos netesybos:

6.2.1. Jei Pardavėjas ne dėl Pirkėjo kaltės pavėluoja sutartu laiku pristatyti Prekes Pirkėjui, Pardavėjas moka Pirkėjui 0,02 proc. dydžio delspinigius nuo Sutarties kainos už kiekvieną uždelstą dieną.

6.2.2. Jei Pirkėjas laiku ir tinkamai neatsiskaito už Prekes, jis Pardavėjui moka 0,02 proc. dydžio nuo nesumokėtos sumos už kiekvieną uždelstą dieną.

6.3. Delspinigių sumokėjimas neatleidžia Sutarties Šalių nuo pareigos vykdyti šioje Sutartyje prisiimtus įsipareigojimus.

6.4. Pirkėjui vienašališkai nutraukus Sutartį Sutarties 7.2.2 papunktyje nurodytais pagrindais, Pardavėjas įsipareigoja sumokėti 10 % dydžio baudą nuo Sutarties kainos ir atlyginti nuostolius, kuriuos dėl tokio pažeidimo patyrė Pirkėjas ir kurių nekompensuoja sumokėta bauda.

6.5. Šioje Sutarties dalyje nurodytos netesybos (baudos) turi būti sumokėtos ir dėl šalies pažeidimo patirta žala (nuostoliai) turi būti kompensuota ne vėliau kaip per 10 (dešimt) kalendorinių dienų nuo atitinkamo prašymo gavimo. Jei per nurodytą terminą Pardavėjas netesybų nesumoka, Pirkėjas turi teisę jas išskaičiuoti iš mokėtinų Pardavėjui sumų ar jas išieškoti teisės aktų nustatyta tvarka.

**7. Sutarties galiojimas, pakeitimas ir nutraukimas**

7.1. Ši Sutartis įsigalioja nuo jos abiejų Šalių pasirašymo momento ir galioja kol Šalys sutaria ją nutraukti, arba kol Sutarties galiojimas pasibaigia (visiškai įvykdomi įsipareigojimai), nutraukiama įstatyme ar šioje Sutartyje nustatytais atvejais.

7.2. Sutarties nutraukimo tvarka:

7.2.1. Sutartis gali būti nutraukiama raštišku Pirkėjo ir Pardavėjo susitarimu;

7.2.2. Pirkėjas, įspėjęs Pardavėją prieš 20 (dvidešimt) darbo dienų, gali nutraukti Sutartį (vienašališkai, nesikreipdamas į teismą), kai Pardavėjas Sutarties neįvykdo ar netinkamai įvykdo ir tai yra esminis Sutarties pažeidimas. Esminiu Sutarties pažeidimu yra laikoma (pažeidus šias esmines Sutarties sąlygas, Pirkėjas gali nutraukti Sutartį ir kreiptis į Lietuvos Respublikos viešųjų pirkimų tarnybą dėl Pardavėjo įtraukimo į nepatikimų tiekėjų sąrašą):

7.2.2.1. jei Prekės neatitinka Sutarties nurodytų reikalavimų (neatitikimas bent vienoje charakteristikoje);

7.2.2.2. jei Prekės nepristatomos iki Sutartyje nurodyto termino;

7.2.2.3. bet koks Sutarties vykdymo sąlygų konfidencialumo pažeidimas - Pardavėjas negali teikti jokios informacijos apie pirkimo objektą be Pirkėjo leidimo;

7.2.2.4. kitas pažeidimas, nustatytas kaip esminis pagal Lietuvos Respublikos civilinio kodekso 6.217 straipsnio 2 dalies kriterijus.

7.3. Sutarties šalis, dėl kurios neteisėto veikimo ir/ar neveikimo kita šalis patyrė žalą (nuostolius), įsipareigoja visiškai tokią žalą (nuostolius) atlyginti.

7.4. Sutartį nutraukus dėl Pardavėjo kaltės, be jam priklausančio atlyginimo už atliktą darbą, Pardavėjas neturi teisės į kokių nors patirtų nuostolių ar žalos kompensaciją.

7.5. Jei Sutartis nutraukiama Pirkėjo iniciatyva dėl Pardavėjo kaltės, nuostoliai ir/ar patirtos išlaidos išskaičiuojamos iš Pardavėjo mokėtinų sumų.

**8..Ypatingosios sąlygos**

8.1. Šalys neatsako už viena kitai padarytus turtinius nuostolius, kuriuos sąlygoja įstatymų pakeitimai, valstybės organų priimti nutarimai ir potvarkiai, streikai, blokados arba kitos aplinkybės, trukdančios vykdyti Sutartį ir, kurios nėra atsiradusios dėl Sutarties Šalių tiesioginės ar netiesioginės veiklos arba neveikimo, taip pat kurių Sutarties Šalys nenumatė ir negalėjo numatyti Sutarties sudarymo metu, t. y. dėl *force majeure* (nenugalimos jėgos) aplinkybių.

8.2. *Force majeure* (nenugalimos jėgos) aplinkybių atveju šalys vadovaujasi Lietuvos Respublikos Vyriausybės 1996 m. liepos 15 d. nutarimu Nr. 840 patvirtintomis „Atleidimo nuo atsakomybės, esant nenugalimos jėgos (*force majeure*) aplinkybėms, taisyklėmis“.

8.3..Šalys privalo pranešti kitai Šaliai apie savo įsipareigojimų nevykdymą dėl nenugalimos jėgos aplinkybių per 10 dienų nuo tokių aplinkybių atsiradimo pradžios.

**9..Baigiamosios nuostatos**

9.1. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai.

9.2. Visi ginčai, kylantys iš Sutarties, sprendžiami gera valia ir bendru Sutarties šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena kuria viena iš pirkimo sutarties šalių pateikė prašymą raštu kitai šaliai su siūlymu pradėti derybas.

9.3. Šiai Sutarčiai aiškinti bei ginčams spręsti taikoma Lietuvos Respublikos teisė.

9.4. Sutartyje esanti, su ja susijusi, o taip pat šios Sutarties vykdymo metu tiek sąmoningai, tiek ir atsitiktinai atskleista informacija yra konfidenciali tiek Sutarties vykdymo metu, tiek Sutarčiai nustojus galioti. Kiekviena iš Šalių gali atskleisti šią informaciją tretiesiems asmenims tik tiek, kiek tai yra būtina tinkamam šios Sutarties vykdymui ir tik iš anksto gavusi kitos Šalies raštišką sutikimą, išskyrus informaciją, kurios reikalauja valstybės institucijos, turinčios teisę ją gauti pagal įstatymus ar kitus teisės aktus.

9.5. Kilus ginčui, aiškinantis tikruosius šalių ketinimus, remiamasi šiais dokumentais:

* Pirkimo dokumentais ir jų paaiškinimais;
* Pardavėjo pateiktu pasiūlymu;
* Šia Sutartimi;
* Sutarties vykdymo metu tarp šalių vykusio susirašinėjimo dokumentais.

9.6. Kontaktinis asmuo dėl Sutarties vykdymo iš Pirkėjo pusės – Eldaras Puodžiūnas, tel. +370 706 64118, el. Pastas: eldaras.puodžiūnas@vat.lt. Pirkėjo už Sutarties viešinimą atsakingas asmuo – Daiva Gurinovičienė, tel. 370 706 63165, el. paštas daiva.gurinoviciene@vat.lt.

9.7. Ši Sutartis turi priedą, kuris yra neatskiriama jos dalis, 4 lapai.

**Šalių rekvizitai, parašai ir antspaudai:**

 **Tiekėjas Pirkėjas**

|  |  |
| --- | --- |
| UAB „Fima” | Lietuvos Respublikos vadovybės apsaugos tarnyba  |
| Žirmūnų g. 139, Vilnius LT-09120 | Ševčenkos g. 13, Vilnius LT-01114 |
| Įmonės kodas 121289694 | Įstaigos kodas 188639721 |
| PVM m/k LT212896917 | Ne PVM mokėtojas |
| A/s Nr. LT357044090103348941  | A/s Nr. LT 65 7300 0100 0245 7836 |
| Bankas: AB SEB bankas | Bankas: AB ,,Swedbank“ |
| Tel. (8-5) 236 3535, faks. (8-5) 236-3536 | Tel. 8 706 63111, faks. 8 706 63100 |
| El. p.: info@fima.lt  | El. p.: lrvat@vat.lt  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Generalinis direktorius | Direktorius  |
| Vytenis Pinaitis | Rymantas Mockevičius |

Priedas

prie 2024 m. d.

sutarties Nr.

**TECHNINĖ UŽDUOTIS**

**ĮEIGOS KONTROLĖS SISTEMOS KONTROLERIAI**

**Bendrieji reikalavimai:**

Tiekėjas turi pateikti funkcionuojančiai CCure\*9000 įeigos kontrolės sistemai 2 skirtingų komplektacijų kontrolerių komplektus. Komplektai turi būti sukomplektuoti ir surinkti.

Visos prekės privalo būti naujos (negali būti atnaujintos, restauruotos (angl. refurbished), nenaudotos, pateiktos nepažeistoje gamyklinėje pakuotėje ir jų gamyba dar nenutraukta (negali būti EOL „End of Life“ arba EOS „End of Sale“).

Pasiūlymo duomenyse įrangai, dalyvis privalo pateikti konkrečius parametrus. Pasiūlymo duomenis, kuriuose vietoj parametrų parašomi žodžiai „Taip“ arba „Atitinka“ bus prašoma patikslinti.

Garantinis laikotarpis tiekiamai įrangai ne trumpesnis kaip 24 mėnesiai nuo priėmimo-perdavimo akto pasirašymo.

**1-os komplektacijos komplektas.**

Komplektą sudaro:

* 1. Pagrindinis kontroleris (GCM) - 1 vnt.;
	2. Plėtimo kontroleris skaitytuvams prijungti (ACM), su išėjimais/įėjimais durims valdyti - 2 vnt.;
	3. Maitinimo šaltinis kontroleriams - 1 vnt.;
	4. Maitinimo šaltinis spynoms/sklendėms/užraktams - 2 vnt.;
	5. Montavimo dėžė - 1 vnt.

**2-os komplektacijos komplektas.**

Komplektą sudaro:

* 1. Pagrindinis kontroleris (GCM) - 1 vnt.;
	2. Plėtimo kontroleris skaitytuvams prijungti (ACM), su išėjimais/įėjimais durims valdyti - 1 vnt.;
	3. Maitinimo šaltinis kontroleriams - 1 vnt.;
	4. Maitinimo šaltinis spynoms/sklendėms/užraktams - 1 vnt.;
	5. Montavimo dėžė - 1 vnt.

Bendrieji reikalavimai perkamai įrangai ir suderinamumui su funkcionuojančia Ccure\*9000 įeigos kontrolės sistema nurodyti 1 Lentelėje.

1 Lentelė. Bendrieji reikalavimai perkamai įrangai ir suderinamumui.

|  |  |  |  |
| --- | --- | --- | --- |
| **Eil. Nr.** | **Parametras** | **Reikalavimai** | **Pasiūlymo duomenys** |
| **1.** | Įrangos gamintojas, modelis ir versija (jeigu tokia yra) | Software House iSTAR Ultra G2 arba analogas | Software House iSTAR Ultra G2 (GSTAR008-PSUD ir GSTAR016-PSUD) kontrolerių GCM ir ACM plokštės komplektuojamos metalinėse dėžėse Power Centre for iStar su komplektacijose Nr.1 ir Nr. 2 numatytų plokščių ir maitinimo šaltinių kiekiu. https://www.swhouse.com/Products/hardware\_iSTAR\_U ltra\_G2 |
| **2.** | Turi būti pilnai suderinamas su Ccure\*9000 programa | Būtina. | Pilnai suderinamas su Ccure\*9000 programa |
| **3.** | Pagrindinis kontroleris (GCM) | Būtina:1. ne mažiau kaip 2 vnt. „Ethernet“ prievadai;2. 2 vnt. RS-485 prievadai;3. ne mažiau kaip 4 vnt. USB prievadai;6. Operatyvinė atmintis ne mažiau 2GB;5. Atmintis, ne mažiau 16GB;7. Vartotojų atmintis ne mažiau 1000000;8. Galimybė plėsti kontroleriais iki 32 skaitytuvų;9. Galimybė prijungti iki 4 plėtimo kontrolerių skaitytuvams (ACM), po 8 skaitytuvus per kontrolerį.10. Palaikyti tinklo šifravimą AES 256-bit.11. Privalo palaikyti TLS 1.3 autentifikaciją.12. Maitinimo įtampa 12VDC13. Kontroliniai įėjimai: Sabotažas, 230VAC gedimas, baterijos gedimas. | 1. 2 vnt. „Ethernet“ prievadai; 2. 2 vnt. RS-485 prievadai; 3. 4 vnt. USB prievadai; 6. Operatyvinė atmintis 2GB; 5. Atmintis 16GB; 7. Vartotojų atmintis 1000000; 8. Galimybė plėsti kontroleriais iki 32 skaitytuvų; 9. Galimybė prijungti iki 4 plėtimo kontrolerių skaitytuvams (ACM), po 8 skaitytuvus per kontrolerį. 10. Palaiko tinklo šifravimą AES 256-bit. 11. Palaiko TLS 1.3 autentifikaciją. 12. Maitinimo įtampa 12VDC 13. Kontroliniai įėjimai: Sabotažas, 230VAC gedimas, baterijos gedimas. |
| **4.** | Plėtimo kontroleris/iai skaitytuvams prijungti, išėjimus/įėjimus durims valdyti (ACM) | Būtina:1. Galimybė prijungti 8 vnt. skaitytuvų;2. OSDP sąsajos, ne mažiau 8 vnt.;3. Wiegand sąsajos, ne mažiau 8 vnt;4. Skaitytuvų palaikomos technologijos: Multi-Technology, Proximity, Smart Card (incl. PIV II & TWIC), Wiegand;5. USB „Type B“ sąsaja;6. programuojami įėjimai, ne mažiau 24 vnt.;7. programuojami reliniai išėjimai, ne mažiau 16 vnt;8. Kontroliniai įėjimai: Sabotažas, Gaisro signalas;9. Maitinimo įtampa 12VDC. | 1. Galimybė prijungti 8 vnt. skaitytuvų; 2. OSDP sąsajos, 8 vnt.; 3. Wiegand sąsajos, 8 vnt; 4. Skaitytuvų palaikomos technologijos: MultiTechnology, Proximity, Smart Card (incl. PIV II & TWIC), Wiegand; 5. USB „Type B“ sąsaja; 6. programuojami įėjimai 24 vnt.; 7. programuojami reliniai išėjimai, 16 vnt; 8. Kontroliniai įėjimai: Sabotažas, Gaisro signalas; 9. Maitinimo įtampa 12VDC. |
| **5.** | Maitinimo šaltinis kontroleriams | Būtina: 1. Įėjimo įtampa: 230VAC;2. Išėjimo įtampa: 12VDC;3. Srovė: ne mažiau 8A (bendrai);4. Turi turėti 2 išėjimus;5. Rezervinio maitinimo (akumuliatoriaus) pajungimo įėjimas; 6. Akumuliatoriaus talpos palaikymas iki 17Ah;7. 230VAC gedimo indikacijos išėjimas8. Rezervinio maitinimo (akumuliatoriaus) gedimo indikacijos išėjimas | 1. Įėjimo įtampa: 230VAC; 2. Išėjimo įtampa: 12VDC; 3. Srovė: 8A (bendrai); 4. Turi 2 išėjimus; 5. Rezervinio maitinimo (akumuliatoriaus) pajungimo įėjimas; 6. Akumuliatoriaus talpos palaikymas iki 17Ah; 7. 230VAC gedimo indikacijos išėjimas 8. Rezervinio maitinimo (akumuliatoriaus) gedimo indikacijos išėjimas |
| **6.** | Maitinimo šaltinis spynoms/sklendėms | 1. Įėjimo įtampa: 230VAC;2. Išėjimo įtampa: 12VDC;3. Srovė: ne mažiau 8A (bendrai);4. Turi turėti 8 išėjimus po 1A;5. Turi turėti 2 išėjimus po 3A;6. Rezervinio maitinimo (akumuliatoriaus) pajungimo įėjimas; 7. Akumuliatoriaus talpos palaikymas iki 17Ah;8. 230VAC gedimo indikacija;9. Rezervinio maitinimo (akumuliatoriaus) gedimo indikacija;10. Gaisro signalo kontrolės įėjimas. | 1. Įėjimo įtampa: 230VAC; 2. Išėjimo įtampa: 12VDC; 3. Srovė: 8A (bendrai); 4. Turi 8 išėjimus po 1A; 5. Turi 2 išėjimus po 3A; 6. Rezervinio maitinimo (akumuliatoriaus) pajungimo įėjimas; 7. Akumuliatoriaus talpos palaikymas iki 17Ah; 8. 230VAC gedimo indikacija; 9. Rezervinio maitinimo (akumuliatoriaus) gedimo indikacija; 10. Gaisro signalo kontrolės įėjimas. |
| **7.** | Komplekte turi būti montavimo dėžė  | Būtina. Į dėžę privalo tilpti pagrindinis kontroleris (GCM), skaitytuvų kontroleris/iai (ACM) 8 skaitytuvams pajungti, kontrolerių maitinimo šaltinis, spynų/sklendžių maitinimo šaltinis, ne mažiau kaip 3 akumuliatoriai 17 Ah. | Į dėžę telpa pagrindinis kontroleris (GCM), skaitytuvų kontroleris/iai (ACM) 8 skaitytuvams pajungti, kontrolerių maitinimo šaltinis, spynų/sklendžių maitinimo šaltinis, 3 akumuliatoriai 17 Ah. |
| 8. | Aplinkosauginiai reikalavimai | Perkamos medžiagos turi turėti RoHS ar kitą ES arba tarptautinį aplinkos apsaugos atitinkantį ženklinimą.Pagal (2011 m. birželio 8 d. Europos Parlamento ir Tarybos direktyva 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo) | Pateikiama gamintojo CE deklaracija |
| Pakuotė. Jeigu vykdant sutartį naudojamos priemonės (medžiagos), kurios tiekiamos antrinėje pakuotėje, jų pakuotė ir jos dalys turi būti pagamintos taip, kad jas būtų galima pakartotinai naudoti, perdirbti ar kitaip naudoti. Tiekėjas kartu su Prekėmis turi pateikti pakuotės aprašymą arba ženklinimą (PAP arba PAP22 jei tai popierinė pakuotė), arba kitus lygiaverčius įrodymus dėl atitikimo nurodytam reikalavimui. | Pateikiamas pakuotės aprašymas |

**Šalių rekvizitai, parašai ir antspaudai:**

 **Tiekėjas Pirkėjas**

|  |  |
| --- | --- |
| UAB „Fima” | Lietuvos Respublikos vadovybės apsaugos tarnyba  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Generalinis direktorius | Direktorius  |
| Vytenis Pinaitis | Rymantas Mockevičius |

1. [SABIS (nbfc.lt)](https://sabis.nbfc.lt/) [↑](#footnote-ref-1)